Suind CHil - 292 
Suind din nou pe-un 
vechi urcuş, 
port jertfe noi spre-un 
vechi altar, 
cu rane noi de vechi 
câtuşi, 

'nalţ incă-un stâlp pe- 

un sfânt hotar! 

Eben-Ezer! - Ajuns aici, 
privesc tot lungul drum 
trecut, 
ce paşi mărunți, ce 
urme mici, 
ce-a trebuit şi ce-am 
facut! 

Gândesc cu sufletul 
durut, 
la anii ce i-am risipit, 
cât am trăit din ce-am 
ştiut? 
Cât am ştiut din ce-am 
trăit! 

Cat am gandit din ce 
faceam? 

Cât am facut din ce-am 
gândit? 

Cât am iubit din ce 
aveam, 
cât am avut din ce-am 
iubit?... 

Cat am trait din ce-am 


crezut, 
cât am crezut din ce-am 
trait? 
Cât am vorbit din ce-am 
facut, 
cât am făcut din ce-am 
vorbit? 

La stâlpul meu de greu 
hotar, 
cad azi cu fruntea la 
pământ, 
nu-n cântec pun, ci-n 
plâns amar, 
Isuse noul legământ! 

Şi-aş vrea de-acum 
pân-la sfârşit, 
prin harul Tău 
dumnezeiesc, 

să pot trâi tot ce-am 

vorbit, 

să pot vorbi tot ce 

traiesc! 


